
TALLINNA LINNAAMETNIK 2004. AASTAL

Käesolev töö sisaldab ülevaateid linna ametnikkonna soolisest ja vanuselisest jagunemisest, staažist ja haridustasemest ning voolavuse näitajatest ajavahemikul 1. jaanuarist 2004 kuni 31. detsembrini 2004. Küsitlusega olid hõlmatud kõik linna ametiasutused, kusjuures teenistujad olid jaotatud põhigruppidesse: juhid, nõunikud, vanemametnikud ja nooremametnikud ning abiteenistujad. Abiteenistujaid vaadeldi ainud soolise ja vanuselise jaotuse järgi. Võrdlusmaterjalina on kasutatud 1999. aastal ning 2001 – 2003. aastal läbiviidud küsitluse tulemusi.

Töös antakse lühiülevaade alates 1999. aastast toimunud muudatustest linna ametiasutuste struktuuris ja teenistujate koosseisus.

Tallinna linna ametiasutuste struktuur ja teenistujate koosseis aastatel 1999-2004

1999. aasta lõpus oli Tallinnas 29 ametiasutust: linnavolikogu kantselei, linnakantselei, 19 ametit ja 8 linnaosa valitsust, mille koosseisus oli kokku 2408 ametikohta.

Seoses linna juhtimisstruktuuri korrastamisega vaadeldaval ajavahemikul on toimunud rida ümberkorraldusi ametiasutuste struktuuris ja teenistujate koosseisus.

Alates 1. jaanuarist 2000 reorganiseeriti linnaosade haridusosakonnad.

Alates 1. septembrist 2000

· korraldati Kultuuriamet ja Muinsuskaitseamet ümber Tallinna Kultuuriväärtuste Ametiks;

· Spordiamet ja Noorsooamet korraldati ümber Tallinna Spordi- ja Noorsooametiks.

Alates 1. novembrist 2000:

· korraldati ümber Rahandusameti tegevus ning tema ülesanded pandi Tallinna Linnakantseleile.

Alates 1. jaanuarist 2001

· korraldati ümber Sisekontrolli Ameti tegevus ning tema ülesanded pandi Tallinna Linnakantseleile;

· korraldati Omandireformiamet, Linnaplaneerimise Ameti maa hinna osakond ja Linnavaraameti ehituskruntide osakond ja maakorralduse osakond ümber Tallinna Maa-ametiks;

· korraldati Linnaplaneerimise Amet, Keskkonnaamet ja Transpordiamet ümber Tallinna Säästva Arengu ja Planeerimise Ametiks;

· Linnavaraamet korraldati ümber Tallinna Elamumajandusametiks;

· Hinna- ja Konkurentsiamet, Linnamajanduse Amet ja Turismiamet (viimane oli ametiasutus alates 01. jaanuarist 2000 ning moodustatud linna asutuse Tallinna Turismiinfo baasil) korraldati ümber Tallinna Ettevõtlusametiks.

Alates 1. veebruarist 2001 moodustati Tallinna Turvalisus- ja Integratsiooniamet, mille tegevus lõpetati 1. märtsist 2002.

2003. aastal toimunud suuremad struktuurimuudatused:

Alates 1. jaanuarist 2003

· moodustati Säästva Arengu ja Planeerimise Ameti (SAPA) ühistranspordi teenistuse ja keskkonna osakonna baasil Tallinna Transpordi- ja Keskkonnaamet. SAPA koosseisus olnud teedeehituse valdkonna spetsialistid ja liiklusosakond viidi üle Kommunaalameti koosseisu. SAPA hallatav asutus Tallinna Liikluskorralduskeskus viidi kuni selle ümberkorraldamiseni üle Kommunaalameti haldusalasse.

· Ettevõtlusameti koosseisus moodustati senise kaubanduspoliitika teenistuse baasil hinna- ja tarbijakaitse teenistus.

· Linnaosa valitsuste ametikohtade arv kasvas põhiliselt uute lastekaitse spetsialistide ja hooldustöötajate ametikohtade moodustamisega linnaosade valitsuste sotsiaalhoolekande osakondades.

Alates 7. maist 2003 lõpetati Kommunaalameti hallatava asutuse Tallinna Liikluskorralduskeskus tegevus ja tema funktsioonid pandi Kommunaalametile. Liiklusosakonna baasil moodustai liiklusteenistus, mille koosseisus moodustati liikluskorralduse osakond ja parkimiskorralduse osakond. Seoses Kommunaalametile pandud täiendavate tööülesannete ja töömahu suurenemisega korraldati ümber arenguosakond, heakorraosakond, ehituse ja järelvalve osakond ning moodustati inseneriosakond ja kantselei.

Alates 1. oktoobrist 2003 moodustati Elamumajandusameti koosseisus üürikomisjon.

Alates 1. novembrist 2003 moodustati Tuletõrje- ja Päästeameti koosseisus munitsipaalpolitsei.

2004. aastal toimunud suuremad struktuurimuudatused:

Alates 1. jaanuarist 2004

· Olemasoleva koosseisu ümberpaigutamise teel, eesmärgiga muuta tõhusamaks linna esindamine kohtutes ja kokku hoida õigusabi kulusid, moodustati linnakantselei koosseisus õigusnõuniku büroo; haldusosakonna koosseisus moodustati Särgava külalistemaja teenistujate ametikohad.

· Seoses Säästva Arengu ja Planeerimise Ameti (SAPA) hallatava asutuse Tallinna Hooneregistri tegevuse lõpetamisega moodustati SAPA koosseisu registriosakond täitmaks seadustest tulenevaid funktsioone riikliku ehitisregistri pidamisel.

· Haridusameti juhtimise korrastamise ning ameti töö tulemuslikumaks muutmise eesmärgil moodustati ameti koosseisus kaks teenistust. Hariduskorralduse teenistuse koosseisus nähti ette üldhariduse osakond ja koolivälise töö osakond. Ökonoomikateenistuse koosseisus – raamatupidamise osakond, eelarve osakond ja haldusosakond. Teenistust juhib direktor, kes on ühtlasi ameti juhataja asetäitja. Ameti juhataja alluvusse jäid personaliosakond, üldosakond ja sisekontrolör.

· Kultuuriväärtuste Ameti linnakujunduse osakonna nimi muudeti miljööalade osakonnaks, kuna see kajastab paremini osakonna ülesandeid ja rolli ning väljend “miljööväärtustega hoonestusala” tuleneb planeerimisseadusest ning on kasutusel ka Tallinna ehitusmääruses ja linna üldplaneeringus.

· Maa-ameti struktuuri korrastamisega liideti maa erastamise osakonnaks senised korteriomandi seadmise osakond ja maa erastamise osakond.
· Oma haldusala raamatupidamist hakkasid tsentraliseeritult korraldama Kristiine, Mustamäe, Nõmme ja Pirita linnaosa valitsused, Kommunaalamet ning Sotsiaal- ja Tervishoiuamet. 

Alates 15. veebruarist 2004 seoses Viru väljaku bussiterminali avamisega moodustati Transpordi- Keskkonnaameti reisijateveo osakonna koosseisu Viru väljaku bussiterminali sektor.

Alates 1. juulist 2004 kinnitati Tuletõrje- ja Päästeameti koosseisus oleva struktuuriüksuse munitsipaalpolitsei uus struktuur ning suurendati selle koosseisu 12 ametikohalt 36-le ametikohale.

Alates 1. septembrist 2004 suurendati SAPA koosseisu 9 ametikoha võrra (ameti juhataja asetäitja, 2 juristi ja 6 planeeringuüksuse ametniku ametikohta).

31. detsembri 2004 seisuga oli Tallinnas 23 ametiasutust: linnavolikogu kantselei, linnakantselei, 13 ametit (sh Tallinna Linnaarhiiv) ja 8 linnaosa valitsust, mille koosseisus oli kokku 1997,5 ametikohta (vt tabel 1).

Tallinna linna ametiasutuste teenistujate ametikohtade jaotus 

Tallinna linna 23 ametiasutuse koosseisus oli seisuga 31.12.2003 kokku 1997,5 ametikohta (vt  tabel 2), sellest:

1256 ametniku (63%) ja 741,5 abiteenistuja (37%) ametikohta.

Ametnike ametikohtade osatähtsus teenistujate ametikohtade üldarvust on 2004. aastal suurenenud 1% (1999 – 61%, 2001 – 59%, 2002 – 59%, 2003 – 62%).

Ametnike ametikohtadest oli:

214 juhti (17%),

56 nõunikku (5%),

956 vanemametnikku (76%),

30 nooremametnikku (2%).

Võrreldes 1999. aastaga on kasvanud vanemametnike ametikohtade osatähtsus ametnike üldarvust 13% võrra (1999 – 63%) nooremametnike osatähtsuse (1999 – 16%) vähenemise arvel. Nõunike osatähtsus on võrreldes 1999. aastaga tõusnud 3%-lt 5%-le. Juhtide osatähtsus on vähenenud 18%-lt 17%-le.

Abiteenistujate 741,5-st ametikohast moodustasid 74% (549 ametikohta) Tuletõrje- ja Päästeameti abiteenistujate ametikohad (tuletõrjujad, päästjad jt) ning 22% (163 ametikohta) linnaosade valitsuste abiteenistujate ametikohad (põhiliselt sotsiaalhoolekande osakondade hooldustöötajad).

Graafik 1: Teenistujate ametikohtade jaotus põhigruppide lõikes (seisuga 31.12.2004)

Graafik 2: Ametnike ametikohtade jaotus põhigruppide lõikes (seisuga 31.12.2004)

Tallinna linna ametiasutuste teenistujate jaotus põhigruppide lõikes

Tallinna linna ametiasutustes oli seisuga 31.12.2004 kokku tööl 1832 teenistujat (vt tabel 3),

sellest 1260 ametnikku (69%) ja 572 abiteenistujat (31%); 2003.a vastavalt 68% ja 32%, 2002.a 67% ja 33% ning 2001.a 66% ja 34%.

Ametnikest oli teenistuses:

205 juhti (16% ametnike üldarvust),

55 nõunikku (5%),

971 vanemametnikku (77%),

29 nooremametnikku (2%).

Erinevus kinnitatud koosseisu ja tegelikult 31.12.2004 seisuga tööl olnud teenistujate arvus:

	Teenistuja põhigrupp
	Kinnitatud koosseisus ametikohti
	Tööl olnud teenistujate arv
	Erinevus:

vähem (-)

rohkem (+)

	Juhid
	214
	205
	-9

	Nõunikud
	56
	55
	-1

	Vanemametnikud
	956
	971
	+15

	Nooremametnikud
	30
	29
	-1

	Ametnikud kokku
	1256
	1260
	+4

	Abiteenistujad
	741,5
	572
	-169,5

	Kõik kokku
	1997,5
	1832
	-165,5


Juhtide, nõunike ja nooremametnike põhigruppides on erinevus vakantsete kohtade arvel. Tööl olnud vanemametnike suurem arv võrreldes kinnitatud ametikohtade arvuga on tingitud ajutiselt äraolevate (teenistussuhe oli peatunud 37-el vanemametnikul) ametnike asendajate ning koosseisuväliste ametnike teenistusse võtmisest. Abiteenistujate osas on erinevuse põhjuseks põhiliselt tuletõrje- ja päästetöötajate vakantsed ametikohad.

Tabelites toodud teenistujate arvu hulgas on ka koosseisuvälised teenistujad ja teenistujad, kelle teenistussuhe oli peatunud.

Edaspidi vaadeldakse ainult 31.12.2004 linna ametiasutuses teenistuses olnud ametnikke.

Graafik 3: Ametnike jaotus põhigruppide lõikes (seisuga 31.12.2004)

Teenistuses olevate vanemametnike osatähtsus ametnike arvust on võrreldes 1999. aastaga kasvanud 12% (65%-lt 1999.a 77%-le 2004.a.). Kasv on olnud kõigil vaadeldavatel aastatel (2001 – 71%, 2002 – 72%, 2003 – 75%) nooremametnike osatähtsuse vähenemise arvel (1999 – 14%, 2001 – 8%, 2002 – 7%, 2003- 3%, 2004 – 2%). Teenistuses olevate juhtide osatähtsus on vähenenud võrreldes 1999. aastaga 2% võrra (1999 – 18%) ja nõunike osatähtsus suurenenud 2% võrra (1999 – 3%).

Ametnike sooline jaotus

Tallinna linna ametisutustes 31.12.2004 seisuga teenistuses olnud 1260 ametnikust (vt tabel 3) on:

naisi 857 ehk 68%

mehi 403 ehk 32%

	Põhigrupp
	Naised
	%
	Mehed
	%

	Juhid
	94
	46
	111
	54

	Nõunikud
	30
	54
	25
	46

	Vanemametnikud
	718
	74
	253
	26

	Nooremametnikud
	15
	52
	14
	48

Graafik 4: Ametnike sooline jaotus põhigruppide lõikes (seisuga 31.12.2004)

Linna teenistuses olevate meesametnike osatähtsus on kasvanud võrreldes 1999. aastaga 28% –lt 32%-ni. Suurim naiste osatähtsus (74%) on vanemametnike põhigrupis. Samas on vanemametnike hulgas meeste osatähtsus tõusnud 20%-lt 1999. a. 26%-le 2005.a. (2001 – 25%, 2002 – 24%, 2003 – 25%). 

Naisametnike osatähtsus on tõusnud aga juhtide põhigrupis 43%-lt 1999. a. 46%-le 2005.a. (2001 ja 2002 – 47%, 2003 – 45%,). Nõunike põhigrupis on naiste osatähtsus 54% (2001 – 54%, 2002 – 57%, 2003 – 56%).

Ametnike vanuseline jaotus

Tallinna linna ametiasutustes seisuga 31.12.2004 teenistuses olnud 1260 ametnikust (vt tabel 3) on:

42% ametnike (528 ametnikku) vanus alla 40 aasta,

27% ametnikest (342 ametnikku) vanuses 41-50 aastat,

31% ametnikest (390 ametnikku) vanemad kui 51 aastat.

Võrreldes 1999. aastaga on ametnikkond noorenenud, alla 40-aastaste ametnike arv on kasvanud 7% (1999 – 35%, 2001, 2002 ja 2003 – 42%) ja jäänud 2001. aasta tasemele.

Alla 21-aasta vanuseid on 3 ametnikku: kaks mees- ja üks naisametnik vanemametnike põhigrupis.

[image: image5.wmf]0%

10%

20%

30%

40%

50%

60%

70%

80%

90%

100%

Juhid

Nõunikud

Vanem-

ametnikud

Noorem-

ametnikud

Ametnikud

kokku

üle 65

61-65

51-60

41-50

31-40

21-30

alla

21


Graafik 5: Ametnike vanuseline jaotus põhigruppide lõikes (seisuga 31.12.2004)

%-des

	Põhigrupp/Vanus
	alla 21
	21-30
	31-40
	41-50
	51-60
	61-65
	üle 65

	Juhid
	
	13
	17
	35
	29
	6
	

	Nõunikud
	
	33
	25
	20
	18
	2
	2

	Vanemametnikud
	
	24
	19
	26
	25
	5
	1

	Nooremametnikud
	
	10
	24
	28
	31
	7
	

	Kokku
	
	23
	19
	27
	25
	5
	1


Juhtide põhigrupis on vanus suhteliselt kõrgem – 70% juhtidest ehk 144 juhti on üle 40 aastased neist 50% on vanuses 41-50 aastat (2001 – 58%, 2002 – 55%, 2003 – 52%). Üle 40-aastaste juhtide osakaal on võrreldes 2001. aastaga suurenenud 10% (2001 – 60%, 2002 – 62%, 2003 – 65%).

Nõunike põhigrupis on alla 40-aastaseid nõunikke 58% ehk 32 nõunikku (2001 ja 2002 - 63%, 2003 – 59%), neist 56% ehk 18 nõunikku on vanuses 21-30 aastat (2001 – 72%, 2002 – 48%, 2003 – 49%).

Vanemametnike põhigrupis on 44% ametnikest (425 vanemametnikku) alla 40-aastased (aastatel 2001, 2002 ja 2003 – 42%). Üle 40-aastatest vanemametnikest (546 ametnikku) moodustavad 41-50 aastased vanemametnikud 46% (251 ametnikku), 2001 – 51%, 2002 – 47%, 2003 – 48%.

Nooremametnike põhigrupis on alla 40-aastaseid ametnikke 35% (10 nooremametnikku). Üle 40-aastaste nooremametnike hulgas (19 ametnikku) moodustavad 41-50 aastased ametnikud 42% (8 ametnikku), 2001 – 48%, 2002 – 38%; 2003 – 52%.

Ametnike jaotus haridustaseme järgi

Tallinna linna ametiasutustes seisuga 31.12.2004 teenistuses olnud 1260 ametnikust (vt tabel 4) on:

63% (800 ametnikku) kõrgharidusega (2001 – 58%, 2002 – 60%, 2003 – 62%), 

19% (238 ametnikku) keskeriharidusega (2001 – 22%, 2002 – 20%, 2003 – 19%),

Graafik 6: Ametnike jaotus haridustaseme järgi (seisuga 31.12.2004)

Võrreldes 1999. aastaga on kasvanud ametnike hulgas kõrgharidusega ametnike osatähtsus 12% (1999 – 51 %, 2001 – 58%, 2002 – 60%, 2003 – 62%).

Juhtide hulgas on kõrgharidusega juhtide osatähtsus kasvanud 78% -lt 1999. aastal 87%-le 2004. aastal (2001 ja 2002 – 86%, 2003 – 87%).

Samuti on kõrgharidusega ametnike osatähtsus suurenenud vanemametnike hulgas 51%-lt 1999. aastal 59%-le 2004. aastal (2001 – 55%, 2002 – 57%, 2003 – 58%) ja nooremametnike hulgas vastavalt 8%-lt 14%-le (2001 – 17%, 2002 – 20%, 2003 – 13%).

Haridustase on langenud aga nõunike põhigrupis. Kui 1999.a oli kõrgharidusega nõunikke 85%, siis 2004.a. – 74% (2001 – 78%, 2002 – 72%, 2003 – 78%), samas on suurenenud aga kõrgkoolis õppivate nõunike arv 7%-lt 2001.aastal 29%-le 2004.aaastal (2002 – 22%, 2003 – 24%).

Kõrgharidust eeldavate ametikohtade arvust ja nende täitmisest seisuga 31.12.2004 annab ülevaate tabel 5.

Ametnike ametikohtade arvust (1256 ametikohta) eeldab kõrgharidust 63% ametikohtadest (2001 – 58%, 2002 – 62%, 2003 – 61%):

juhtide 214-st ametikohast eeldab kõrgharidust 98% ametikohti (kõrgharidust ei eeldata vaid 4 komandopealiku asetäitja ametikohal Tuletõrje- ja Päästeametis, kus on nõutav erialane haridus);

nõunike ametikohad eeldavad kõik kõrgharidust;

vanemametnike puhul eeldatakse kõrgharidust 55% ametikohtadest (2001 – 50%, 2002 – 54%, 2003 – 52%).

Kõrgharidust eeldavate ametikohtade arvust (793,5) on täidetud 97% (767 ametikohta), neist kõrgharidusega ametnikega 86% (659 ametikohta), 2002. aastal oli kõrgharidusega ametnikega täidetud 82% ametikohtadest, mis eeldasid kõrgharidust ja 2003. aastal – 84%.

Põhigruppide lõikes on kõrgharidust eeldavate ametikohtade täitmine kõrgharidusega ametnikega järgmine:

juhid 87% (2001 – 88%, 2002 – 88%, 2003 – 87%), 

nõunikud 73% (2001 – 78%, 2002 – 72%, 2003 – 78%),

vanemametnikud 87% (2001 – 86%, 2002 – 81%, 2003 – 83%).

Kõrgharidus on 576 vanemametnikul, kõrgharidust eeldab 527,5 vanemametniku ametikohta, millest täidetud on 513 ametikohta ja neist kõrgharidusega ametnikega on täidetud 445 ametikohta. Siit järeldub, et kõrgharidust eeldaval ametikohal töötab ilma kõrgharidust omamata 68 vanemametnikku (2003. aastal 75 ametnikku), 131 kõrgharidusega vanemametnikku (2003. aastal 140 ametnikku) töötavad aga sellistel vanemametniku ametikohtadel, mis ei eelda kõrgharidust.

Seisuga 31.12.2004 õppis kõrgkoolis (s.h kraadiõpe) või mujal õppeasutuses 14% ametnikest ehk 174 ametnikku, neist 23 juhti, 16 nõunikku, 132 vanemametnikku ja 3 nooremametnikku.

Õppijate arv kõrgkoolis (s.h kraadiõpe)või mujal õppeasutuses ja õppijate osatähtsus ametnike arvust aastatel 2001-2004 on olnud järgmine:

	
	2001
	2002
	2003
	2004

	
	Õppi-

jate arv
	% 
	Õppi-jate arv
	%
	Õppi-

jate arv
	%
	Õppi-

jate arv
	%

	Juhid
	17
	9%
	20
	10%
	19
	9%
	23
	11%

	Nõunikud
	3
	7%
	10
	22%
	13
	24%
	16
	29%

	Vanemametnikud
	90
	11%
	100
	12%
	139
	15%
	132
	14%

	Nooremametnikud
	3
	3%
	5
	6%
	3
	8%
	3
	10%

	Ametnikud kokku
	113
	10%
	135
	12%
	174
	15%
	174
	14%


Kõrgkoolis õppijate arv on võrreldes 2001. aastaga kasvanud 54% ning õppijate osakaal ametnike arvust on kasvanud 10%-lt 2001.aastal 14%-le 2004. aastal.

Ametnike jaotus teenistusstaaži järgi

Tallinna linna ametiasutustes seisuga 31.12.2004 teenistuses olnud 1260 ametnikust (vt tabel 6) on avaliku teenistuse staaži:

alla 5 aasta – 36% ametnikest (2002 – 44%, 2003 – 39%),
5-10 aastat – 28% ametnikest (2002 – 27%, 2003 – 28%),
üle 10 aasta – 36% ametnikest (2002 – 29%, 2003 – 33%).
Juhtide osas on 2004. aastal suurenenud üle 10-aastase avaliku teenistuse staažiga ametnike arv 45%-lt 48%-le (2002 – 40%, 2003 – 45%) ja alla 1-aastase staažiga juhtide arv 3%lt 5%-le (2002 – 7%, 2003 – 3%).

Alla 1-aastase avaliku teenistuse staažiga nõunike arv on suurenenud 9%-lt 16%le (2002 – 22%, 2003 – 9%).

 Graafik 7: Ametnike jaotus teenistusstaaži järgi põhigruppide kaupa (seisuga 31.12.2004)

%-des

	Põhigrupp


	alla 1 aasta
	1-5 aastat
	5-10 aastat
	üle 10 aasta

	Juhid
	5
	21
	26
	48

	Nõunikud
	16
	36
	26
	22

	Vanemametnikud
	7
	30
	28
	35

	Nooremametnikud
	3
	35
	31
	31

	Kokku
	7
	29
	28
	36


Staaži linna ametiasutustes alla 5 aasta on 43% ametnikest (2001 ja 2002 aastal – 50%, 2003 – 45%), (neist 22%-l on staaž alla ühe aasta ja 78%-l on staaž 1-5 aastat ); 5-10 aastat – 26% (2002 – 27%, 2003 – 28%) ametnikest ja üle 10 aasta – 30% ametnikest (2002 – 23%, 2003 – 28%).

Suures osas on ametnike avaliku teenistuse staaž seotud teenistusega linna ametiasutustes.

Ametnike liikumine linna ametiasutustes

Perioodil 01.01.2004 kuni 31.12.2004 on linna ametiasutustesse teenistusse asunud (vt tabel 7) kokku 236 ametnikku. 61% teenistusse asunud ametnikest oli kõrgharidusega (2001 –  61%, 2002 – 53%, 2003 – 63%), 17% keskeriharidusega (2001 –  17%, 2002 – 16%, 2003 – 14%) ja 22% keskharidusega (2001 – 22%, 2002 – 31%, 2003 – 23%). Teenistusse asunud ametnikest moodustasid 29% avalikust teenistusest tulnud ametnikud (2001 –  67%, 2002 – 15%, 2003 – 46%), 20% erasektorist tulnud ametnikud (2001 – 16%, 2002 – 53%, 2003 – 25%) ja 51mujalt (s.h ka kohe pärast kõrgkooli lõpetamist) tulnud ametnikud % (2001 – 17%, 2002 – 32%, 2003 – 29%).

Avalikust sektorist tulnud ametnikest on 35% tulnud linna teistest ametiasutustest (2001 – 85%, 2002 – 21%, 2003 – 44%). 2004. aastal tööle asunud 196 ametnikust 10% (20 ametnikku) moodustasid ametnikud, kes olid juba linna teenistuses, kuid liikusid ühest ametiasutusest teise. 

2004. aastal uuenes linna ametiasutuses kõigi ametnike koosseis kokku 14% (176 väljastpoolt süsteemi tulnud ametnikku 1256 ametniku ametikohast), sealhulgas põhigruppide kaupa:

juhid – 8% (2001 – 12%, 2002 – 11%, 2003 – 11%),

nõunikud – 34% (2001 – 37%, 2002 – 42%, 2003 – 29%),

vanemametnikud – 14% (2001 – 12%, 2002 – 13%, 2003 – 15%),

nooremametnikud – 67% (2001 ja 2002 – 58%, 2003 – 35%).

196-st uuest ametnikust tulid 57 ametnikku, s.o 29% avalikust teenistusest; 39 ametnikku, s.o 20% erasektorist ja 100 ametnikku, s.o 51% mujalt.

Avalikust teenistusest tuli 7 ametnikku (kõik kõrgharidusega) juhi ametikohale; 5 kõrgharidusega ja 1 keskeriharidusega ametnikku nõuniku ametikohale; 42 ametnikku (neist 67% kõrgharidusega) vanemametniku ametikohale ja 2 nooremametniku ametikohale.

Erasektorist tuli 4 töötajat (kõik kõrgharidusega) juhi ametikohale; 3 keskharidusega töötajat nõuniku ametikohale ja 32 töötajat (neist 56% kõrgharidusega) vanemametniku ametikohale. 

Mujalt tuli 8 töötajat (neist 6 kõrgharidusega) juhi ametikohale; 11 töötajat (neist 7 kõrgharidusega) nõuniku ametikohale; 80 töötajat (neist 56% kõrgharidusega) vanemametniku ametikohale ja 1 töötaja nooremametniku ametikohale.

Juhi ametikohale tulnud 19-st uuest ametnikust tuli 1 linna teisest ametiasutusest. Uutest juhtidest on 17 s.o 89% kõrgharidusega ja 2 s.o 11% keskharidusega. 

Nõunike ametikohale tulnud 20-st uuest ametnikust on 12 s.o 60% kõrgharidusega, 2 keskeriharidusega  ja 6 keskharidusega. 

Vanemametniku ametikohale asunud 154-st töötajast omasid kõrghardust 59%. 

61% ehk 108  väljastpoolt süsteemi tulnud ametnikest olid kõrgharidusega  (2003 - 60%)

2002. ja 2003 aastal uuenes linna ametiasutuses kõigi ametnike koosseis kokku 16%, 2001. aastal 15%.

Perioodil 01.01.2004 kuni 31.12.2004 on linna ametiasutustest lahkunud (vt tabel 8) 133 ametnikku, s.o 11% (2001 – 9%, 2002 – 15%, 2003 – 16%) linna ametiasutuste ametnike ametikohtade üldarvust (1256), neist 14 ametnikku ehk 11% on asunud tööle linna teises ametiasutuses.

Kui lahutada ametiasutusest lahkunud ametnike arvust ametnike arv, kes asusid tööle teises linna ametiasutuses, siis on linnateenistusest lahkunud 10% ametnikest (2001 – 8%, 2002 – 14%, 2003 – 12%). 

 Ametiasutusest lahkujatest moodustavad:

juhid – 21% (2001 – 25%, 2002 – 15%, 2003 – 14%),

nõunikud – 14% (2001 – 15%, 2002 – 14%, 2003 – 5%),

vanemametnikud – 63% (2001 – 56%, 2002 – 54%, 2003 - 55%),

nooremametnikud – 2% (2001 – 4%, 2002 –17%, 2003 – 26%).

Lahkunud ametnikest 35 ametnikku, s.o 26% asusid teenistusse teisel ametikohal avalikus sektoris (2001 – 19%, 2002 – 10%, 2003 – 34%), neist 14 ametnikku, s.o 40%  linna teistes ametiasutustes (2001 –  50%, 2002 – 53%, 2003 – 70%); 30 ametnikku, s.o 23%  asusid tööle erasektorisse (2001 – 21%, 2002 – 28%, 2003 – 14%); 7 ametnikku, s.o 5%  siirdusid pensionile (2001 – 3%, 2002 – 5%, 2003 – 4%) ja 61 ametniku osas, s.o 46%  puuduvad andmed nende edasise tegevuse kohta (2001 – 58%, 2002 – 57%, 2003 – 48%). 

2004. aastal vähenes lahkunud töötajate hulgas nende töötajate arv, kes asusid edasi tööle avalikus sektoris 8% ning suurenes erasektorisse siirduvate töötajate arv 9%. Peaaegu samale tasemele jäi töötajate arv, kes lahkusid seoses siirdumisega pensionile ning töötajate arv, kes oma edasisi plaane ei avalikustanud.

2004. aastal oli teenistusest lahkunud ametnike haridustase kõrgem, kui teenistuses olevate ja teenistusse võetud ametnike haridustase. 

Kui teenistuses olevatest ametnikest omasid kõrgharidust 63%, (2003 – 62%) teenistusse võetud ametnikest 61%, (2003 – 63%) siis lahkunud ametnikest oli kõrgharidus 72%-l (2203 – 55%).

Kokkuvõtteks

Tallinna linna ametnikkonda kirjeldades võib öelda:

· Tallinna linnaametnik on noor. 42% ametnikest on alla 40-aastased. 31% ametnikest on vanemad kui 51 aastat. Võrreldes 1999. aastaga, mil alla 40-aastaseid ametnikke oli 35%, on ametnikkond noorenenud. Ametnike vanuseline struktuur ei ole viimasel neljal aastal oluliselt muutunud.

· Tallinna linnaametnik on hea haridusega. 63% ametnikest on kõrgharidusega. Võrreldes 1999. aastaga, mil kõrgharidusega ametnikke oli 51%, on linnaametnike haridustase tõusnud. 2001. aastal oli kõrgharidusega ametnikke 58%, 2002. aastal 60% ja 2003. aastal 62%.

· Tallinna linnaametnik õpib. Aastatega on kasvanud kõrgharidust omandavate ametnike arv. 2001. aastal jätkas oma haridusteed kõrgkoolis (s.h kraadiõpe) 10% ametnikest ehk 113 ametnikku, 2002. aastal 12% ametnikest ehk 135 ametnikku, 2003. aastal 15% ametikest ehk 174 ametnikku ja 2004. aastal õppis 14% ametnikest ehk 174 ametnikku.

· Tallinna linnas on naistel ja meestel võrdsed võimalused. Juhtide hulgas on naisi 46%, mehi 54% ja nõunike hulgas on naisi 54% ja mehi 46%. Suurem on aga naiste osa vanemametnike hulgas – 74%. Kokku moodustavad linnaametnikest naised 68% ja mehed 32%. Võrreldes 1999. aastaga, mil mehi oli 28% ametnikest, on linnaametnike hulgas kasvanud meeste osa, samas on kasvanud naiste osa juhtide hulgas.

· Linnateenistuses on valdavalt uue põlvkonna ametnikud. 63% moodustavad ametnikud, kelle avaliku teenistuse staaž on alla 10 aasta.

